## Cultura destina prop de 900.000 euros per a donar suport als museus, col·leccions museogràfiques permanents i béns mobles de la Comunitat Valenciana

*** Un total de 125 entitats rebran estes ajudes de la Generalitat, entre les quals destaquen titulars de museus i col·leccions museogràfiques permanents, ajuntaments o associacions**

La Conselleria d’Educació, Cultura, Universitats i Ocupació ha publicat en el *Diari Oficial de la Generalitat Valenciana* [DOGV](https://dogv.gva.es/es/resultat-dogv?signatura=2024/11370) la resolució per la qual concedix 886.794,26 euros per a donar suport als museus i col·leccions museogràfiques permanents reconegudes i béns mobles de la Comunitat Valenciana.

L’objectiu d’esta línia de subvencions, és contribuir a finançar la modernització, conservació, equipament i adequació de les infraestructures de museus i col·leccions museogràfiques permanents reconegudes, així com la restauració de béns mobles inventariats de la Comunitat Valenciana.

En la província d’Alacant 34 entitats han obtingut ajudes per un import total de 201.572,44 euros, mentres que en la de Castelló han sigut 24 les entitats beneficiàries, a les quals la Generalitat destinarà 183.650,62 euros. Pel que fa a la província de València, han sigut 67 el nombre de sol·licituds concedides, per un import de 501.571,20 euros.

Entre els beneficiaris d’esta convocatòria destaquen titulars de museus i col·leccions museogràfiques permanents reconegudes per la Generalitat, així com ajuntaments, entitats locals, fundacions i associacions sense ànim de lucre titulars de béns mobles inclosos en l’Inventari general del patrimoni cultural valencià.

Fecha: 16/11/2024